Janniks Bisons

**Janniks Deniss Bisons** (; dzimis ) ir kanādiešu kino un televīzijas aktieris, režisors un kinoproducents. Plašāk pazīstams kā detektīva Viljama Henrija Mērdoka galvenās lomas atveidotājs *[[Citytv]]*/CBC televīzijas seriālā "Mērdoka noslēpumi" (2008—pašlaik).

## Biogrāfija
Janniks Bisons dzimis Monreālā, Kvebekas provincē, un viņam ir franču un angļu izcelsme, kā arī abas, franču un angļu, ir viņa dzimtās valodas. Pusaudža gados viņš pārcēlās uz Toronto, Ontārio provincē, un viņa aktiera karjera sākās, kad viņš vēl mācījās vidusskolā. Viņa tēvs, redzot dēla interesi par aktiermākslu, mudināja viņu atbildēt uz laikraksta sludinājumu, kurā tika meklēti bērni aktieri.

## Karjera
Bisona pirmā nozīmīgā loma bija 1984. gada CBC nedēļas filmā *Hockey Night*. Viņš ierunāja Ferdija tēlu animācijas seriālā *Maxie's World* (1987). Viņš filmējās CTV seriālā *Learning the Ropes* no 1988. līdz 1989. gadam. No 1994. līdz 1997. gadam viņš filmējās ASV asa sižeta televīzijas seriālā *High Tide*. Viņš pārcēlās no Losandželosas uz Vankūveru Britu Kolumbijā 1998. gadā, kad viņu izvēlējās par galvenās lomas atveidotāju CBC seriālā *Nothing Too Good for a Cowboy* (1998—2000). Viņš filmējies 2001. gada televīzijas filmā *Loves Music, Loves to Dance*, kas balstīta uz Mērijas Higinsas Klārkas romānu. Viņš filmējās FIB aģenta Džeka Hadsona lomā *[[Ion Television|Pax TV]]* seriālā *Sue Thomas: F.B.Eye* (2002—2005). No 2000. gada līdz 2004. gadam viņam bija advokāta Braiena Tedrova otrā plāna loma *[[Showtime]]* drāmas seriālā *Soul Food*.

Viņš piedalījies Kanādas seriāla *Falcon Beach* otrajā sezonā (2007), kā arī vairākās ASV kabeļtelevīzijas *[[Lifetime (TV kanāls)|Lifetime]]* filmās, piemēram, *Crazy for Christmas* (2005) un *I do (but I don't)* (2004), kā arī *[[Disney Channel]]* filmā *Genius* (1999). Jannikam Bisonam bija viesa loma programmā seriālā *Flashpoint* (2010), kā arī filmējies televīzijas filmās *Brothers by Choice* un *Keshan*. Viņš piedalījies Džona lomā visās *Roxy Hunter* filmās (2007—2008). 2008. gadā Bisons piedalījies CIBC reklāmās.

Bisons kopš 2008. gada atveido galveno detektīva Viljama Henrija Mērdoka lomu *[[Citytv]]*/*[[CBC Television]]* detektīvseriālā "Mērdoka noslēpumi" un debitēja seriāla režisora amatā ar 4. sezonas 3. sērijā. Viņš ir arī viens no seriāla izpildproducentiem.

Kopš 2013. gada 30. decembra Bisons kanāla *CBC Television* bērniem domātajā seriālā *The Adventures of Napkin Man* atveidoja pirmsskolas skolotāja tēlu.

2016. gada 13. martā Bisonam piešķīra Kanādas *Fan's Choice Award* balvu. "Mērdoka noslēpumiem" ir piešķirtas vairākas Kanādas *Golden Screen Awards* balvas 2017., 2018. un 2020. gadā.

J. Bisons atveidoja Martina Bartela tēlu *[[Hallmark Channel]]* filmu sērijā *[[Aurora Tīgārdena|Aurora Teagarden Mysteries]]*. Bisons pirmoreiz parādās filmā *Three Bedrooms, One Corpse* (2016) kā CIP aģents Bartels, kurš pārceļas uz pilsētu, iemīlas Aurorā Tīgārdenā un vēlāk veido romantiskas attiecības ar Tīgārdenu. Janniks Bisons filmu sēriju pameta 2018. gadā, kad viņam sāka trūkt brīvā laika.

Bisons 2017. gadā saņēma ACTRA *Toronto Award of Excellence* balvu par mūža ieguldījumu aktiermākslā.

Janniks Bisons vadīja Kanādas *[[USA Network (Kanāda)|Discovery Channel]]* realitātes šovu *Star Racer*.

## Privātā dzīve
Bisons ir precējies ar Šantalu Kreigu, bijušo aktrisi, modeli, kanādiešu futbola komandas Toronto "Argonauts" karsējmeiteni un fitnesa treneri, kura šobrīd strādā par televīzijas satura veidotāju un rakstnieci.

Pāris iepazinās vidusskolā un apprecējās 1990. gada 26. maijā. Viņiem ir trīs meitas: Brianna, Dominika un Mikeila. Kreiga epizodiski piedalījusies divos no Bisona televīzijas seriāliem — *Sue Thomas: F.B.Eye* un "Mērdoka noslēpumi". Arī visas Bisona meitas ir epizodiski piedalījušās "Mērdoka noslēpumos". Janniks Bisons ir arī dedzīgs velosipēdists un velosipēdu kolekcionārs. Agrāk, no aktiermākslas brīvajā laikā viņš strādāja par celtnieku, lai finansiāli uzturētu savu ģimeni.

## Filmogrāfija

### Kino

### Televīzija

## Atsauces

## Ārējās saites

*